Държавен вестник, бр. 68, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  68
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 171
ОТ 16 АВГУСТ 2017 Г.
за приемане на Устройствен правилник на 
Министерството на регионалното развитие 
и благоустройството
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Устройствен правилник на 
Министерството на регионалното развитие и 
благоустройството.
Чл. 2. (1) Министърът на регионалното 
развитие и благоустройството е първостепенен 
разпоредител с бюджет.
(2) Второстепенни разпоредители с бюджет 
към министъра на регионалното развитие и 
благоустройството са ръководителите на:
1. Агенция „Пътна инфраструктура“;
2. Агенцията по геодезия, картография и 
кадастър;
3. Дирекцията за национален строителен 
контрол.
(3) Общата численост на персонала във 
второстепенните разпоредители с бюджет по 
ал. 2 е посочена в приложението.
Преходни и заключителни разпоредби
§ 1. Отменя се Устройственият правилник 
на Министерството на регионалното развитие 
и благоустройството, приет с Постановление 
№ 388 на Министерския съвет от 2014 г. (обн., 
ДВ, бр. 102 от 2014 г.; изм. и доп., бр. 2 и 35 
от 2016 г.).
§ 2. Отменя се Постановление № 388 на 
Министерския съвет от 2014 г. за приемане на 
Устройствен правилник на Министерството на 
регионалното развитие и благоустройството 
(обн., ДВ, бр. 102 от 2014 г.; изм., бр. 76 от 
2016 г.).
§ 3. В Постановление № 157 на Министер­
ския съвет от 2013 г. за създаване на Съвет по 
децентрализация на държавното управление 
(обн., ДВ, бр. 69 от 2013 г.; изм. и доп., бр. 47 
и 102 от 2014 г. и бр. 19 от 2015 г.), в чл. 6, 
ал. 1 думите „Главна дирекция „Стратегиче­
ско планиране на регионалното развитие и 
административно-териториално устройство“ 
се заменят с „Главна дирекция „Стратеги­
ческо планиране и програми за регионално 
развитие“.
§ 4. В Постановление № 79 на Министер­
ския съвет от 2014 г. за създаване на коми­
тети за наблюдение на Споразумението за 
партньорство на Република България и на 
програмите, съфинансирани от ЕСИФ, за 
програмен период 2014 – 2020 г. (обн., ДВ, 
бр. 34 от 2014 г.; изм. и доп., бр. 58, 76 и 101 
от 2014 г., бр. 37 и 57 от 2015 г., бр. 2 и 46 от 
2016 г. и бр. 30 от 2017 г.), в чл. 3, ал. 3, т. 4 
думите „Главна дирекция „Управление на 
териториалното сътрудничество“ се заменят 
с „дирекция „Управление на териториалното 
сътрудничество“.
§ 5. В Постановление № 24 на Министерския 
съвет от 2015 г. за приемане на Национални 
правила относно учредяване, регистрация и 
членство в Европейски групи за териториално 
сътрудничество (обн., ДВ, бр. 13 от 2015 г.), в 
чл. 5, ал. 4 думите „Главна дирекция „Упра­
вление на териториалното сътрудничество“ 
се заменят с „дирекция „Управление на те­
риториалното сътрудничество“.
§ 6. Постановлението влиза в сила от деня 
на обнародването му в „Държавен вестник.“
Министър-председател: 
Бойко Борисов
Главен секретар на Министерския съвет: 
Веселин Даков
Приложение
към чл. 2, ал. 3
Обща численост на персонала във второстепен­
ните разпоредители с бюджет към министъра 
на регионалното развитие и благоустройството
1. Агенция „Пътна инфраструктура“
1511
2. Агенция по геодезия, картография и 
кадастър 
397
3. Дирекция за национален строителен 
контрол 
421
УСТРОЙСТВЕН ПРАВИЛНИК
на Министерството на регионалното развитие 
и благоустройството
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят органи­
зацията, редът на дейност, функциите и чис­
леността на персонала на Министерството на 
регионалното развитие и благоустройството, 
наричано по-нататък „министерството“, и на 
неговите административни звена.
Чл. 2. (1) Министерството на регионалното 
развитие и благоустройството е юридическо 
лице на бюджетна издръжка със седалище Со­
фия, ул. „Св. св. Кирил и Методий“ № 17 – 19.
(2) Министерството е организирано в 
главни дирекции и дирекции, които подпо­
магат министъра на регионалното развитие 
и благоустройството при осъществяване на 
правомощията му, осигуряват технически 
дейността му и извършват дейности по адми­
нистративното обслужване на гражданите и 
юридическите лица.